Bortida 209 yo‘lovchi bo‘lgan parom Kanadaning Keyp-Breton oroli yaqinida bir necha soatga muz iskanjasida qolib ketdi. Bu haqda CBC telekanali xabar bermoqda. Highlanders paromi 4 aprel kuni kunduzi Shimoliy Sidneydan (Yangi Shotlandiya viloyati) yo‘lga chiqib, bir muncha vaqtdan keyin muzlar orasida qolib ketgan. Paromda yo‘lovchilardan tashqari 85 ta yuk mashinasi va 65 ta yengil mashina bor bo‘lgan. Paromga yordam bergani Kanada sohilbo‘yi qo‘riqlash xizmatining muzyorar kemasi chaqirtirilgan. Paromga egalik qiluvchi Marine Atlantic kompaniyasi vakilining aytishicha, parom mahalliy vaqt bilan soat 20.00 da muz iskanjasidan ozod qilingan.